Gaaf tokko Raajichi Eliyaas Kadhannaa taasisaa osoo jiruu Ergamaan Qulqulluun Raagu'eel isaaf ibsamee "Wantoota badoo ta'an kan injifatte, du'a kan moote gammadi! gara Samiitti yeroo itti baatu gaheera waan ta'eef, biyya gammachuu, Jaalalli itti guute, biyya Godaansi, gaddi, duuti, dhukkubni gonkumayyuu keessa hin jirre mana eebbi itti guutametti ni seenta! achittis ajaja Waaqayyo Gooftaa kan barreessu kan akka kee Heenook ni jira, amma ka'iitii Yordaanoos ce'ii deemi!" jedheen.